Limbaži (stacija)

Limbaži bija dzelzceļa stacija līnijā Rīga—Rūjiena starp Lielezera un Katvaru pieturām. Tā atradās Limbažu novada Limbažos. Mūsdienās blakus stacijai atrodas Limbažu autoosta — bijusī dzelzceļa stacijas ēka funkcionē kā autoostas ēka. Visas sliežu ceļu atliekas nojauktas tranzītielas izbūves laikā, bet dzelzceļa peronu vietā mūsdienās ir autobusu piestātnes. Saglabājusies stacijas noliktavas ēka, kaut arī tās koka nojume nojaukta apmēram 2012. gadā.

 Vēsture 
Limbažu stacija tika atklāta līdz ar līnijas Rīga—Rūjiena posma līdz Limbažiem atklāšanu 1934. gada novembrī.Zudusī Latvija - Pirmā vilciena pienākšana Limbažu stacijā Līdz pat pārvadājumu pārtraukšanai Limbažu stacijā tika veiktas kravas operācijas. Pasažieru pārvadājumi uz Limbažiem pārtraukti .Saulkrastu vilciens līdz Skultei 1999. gadā stacijā bija 16 pārmijas (elektrocentralizētas — 13), 22 luksofori, zemes klātne 38000 m3, sliežu ceļi ar kopgarumu 4748 m un pievedceļi ar kopgarumu 1255 m, kā arī noliktava, tualete, bagāžas šķūnis, kravas laukums un 2 akas.Par valsts dzelzceļa līnijas iecirkņa Skulte-Ipiķi-valsts robeža nodošanu pašvaldībām. 2000. gada februārī stacija kopā ar posmu Skulte—Ipiķi nonākusi vietējās pašvaldības īpašumā.Pašvaldība pārņem dzelzceļa līniju 2001. gadā Limbažu stacija tika noteikta kā muitas punkts kravas vilcieniem.Muitos kravas Limbažu dzelzceļa stacija Tajā pašā gadā no stacijas aizbraucis pēdējais kravas vilciens, un stacija vairs netika izmantota.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 190. lpp.  Pati stacija slēgta ap 2004. gadu, sliedes stacijā demontētas ap 2005.—2007. gadu. Limbažu stacijas inventārs tika nodots Latvijas dzelzceļa vēstures muzejam. 2013. gadā caur staciju uzsākta tranzītielas izbūve, tranzītiela pabeigta 2015. gadā un nosaukta par Dzelzceļa ielu.

 Attēlu galerija 

 Ārējās saites 
 Zudusī Latvija - Limbažu dzelzceļa stacijas ēka 1930. gados
 Limbažu stacija 2003. gadā 


 Atsauces 

Kategorija:Bijušās dzelzceļa stacijas Latvijā
Kategorija:Limbaži